Gavman tru long kansel blong ol minista long las wik, hemi disaedem blong givim moa taem blong ol ona blong ol trak long Vanuatu blong oli pem rod tax blong olgeta. Minista blong lan mo semtaem MP blong Port Vila, Ralph Regenvanu i welkamem desisen blong kansel blong ol minista. Mr Regenvanu i talem se desisen ia, hemi mekem se ol ona blong ol trak kasem long en blong manis May blong oli pem rod tax blong olgeta mo ol nara samting we i nid blong ol ona blong ol trak, oli mas kat. Port Vila, hemi wan ples we ikat moa trak i ron long hem komperem long ol nara eria blong Vanuatu. Gavman website i witnesem se afta long desisen blong kansel blong ol minista long las wednesde, wan hip blong ol trak, oli bin stap laen long pablik long Nambatu eria long Port Vila blong pasem olgeta.
tpi_Latn